2023 m. rugsėjo 6 d. Bendrojo Teismo sprendimas byloje WS ir kt. / Frontex
(Byla T-600/21)1
(Deliktinė atsakomybė – Reglamentas (ES) 2016/1624 – Direktyva 2013/32/ES – Direktyva 2008/115/EB – Frontex pareigos pagrindinių teisių apsaugos srityje – Piktnaudžiavimo procedūra nebuvimas – Priimtinumas – Priežastinis ryšys)
Proceso kalba: anglų
Šalys
Ieškovai: WS ir 5 kiti ieškovai, nurodyti sprendimo priede, atstovaujami advokačių A. M. van Eik ir L.-M. Komp
Atsakovė: Europos sienų ir pakrančių apsaugos agentūra, atstovaujama H. Caniard, C. Rueger ir R.-A. Popa, padedamų advokato B. Wägenbaur
Dalykas
SESV 268 straipsniu grindžiamu ieškiniu ieškovai prašo atlyginti žalą, kurią jie patyrė dėl to, kad Europos sienų ir pakrančių apsaugos agentūra (Frontex) nevykdė savo pareigų, jai tenkančių pagal, pirma, 2016 m. rugsėjo 14 d. Europos Parlamento ir Tarybos reglamento (ES) 2016/1624 dėl Europos sienų ir pakrančių apsaugos pajėgų, kuriuo iš dalies keičiamas Europos Parlamento ir Tarybos reglamentas (ES) 2016/399 ir panaikinami Europos Parlamento ir Tarybos reglamentas (EB) Nr. 863/2007, Tarybos reglamentas (EB) Nr. 2007/2004 ir Tarybos sprendimas 2005/267/EB (OL L 251, 2016, p. 1), 16, 22, 26, 28, 34 ir 72 straipsnius, antra, Standartinės veiklos procedūros siekiant užtikrinti, kad Frontex vykdant veiklą per bendras operacijas ir bandomuosius projektus būtų užtikrinta pagarba pagrindinėms teisėms, 1 - 5 etapus ir, trečia, Frontex koordinuojamų bendrų grąžinimo operacijų elgesio kodekso 4 straipsnį.
Rezoliucinė dalis
Atmesti ieškinį.
WS ir kiti ieškovai, nurodyti priede, padengia savo pačių ir Europos sienų ir pakrančių apsaugos agentūros (Frontex) patirtas bylinėjimosi išlaidas.
____________
1 OL C 481, 2021 11 29.